ශ්රීලනිප ආසන සංවිධායකලා රැසක් සජිත්ට සහාය දෙන්න එක පයින්
ඉදිරි ජනාධිපතිවරණයේදී සජිත් ප්රේමදාස මහතාට සහයෝගය ලබාදිය යුතු බවට ශ්රී ලංකා නිදහස් පක්ෂයේ ආසන සංවිධායකවරුන් බහුතර පිරිසක් ඉහළ දේශපාලන නායකයන්ට දැනුම් දී ඇතැයි නිදහස් පක්ෂ අභ්යන්තර ආරංචි මාර්ග සඳහන් කරයි පසුගියදා ශ්රී ලංකා නිදහස් පක්ෂයේ අනූවකට ආසන්න ආසන සංවිධායකවරුන් සමග මෛත්රිපාල සිරිසේන මහතාගේ පාර්ශ්වය නියෝජනය කරන ඉහළ නායකයන් පැවැත්වූ සාකච්ඡාවකදී එම සංවිධායකයන් මේ බව සඳහන් කර ඇත එම සංවිධායකවරුන් විසින් ඉහළට දැනුම් දී ඇත්තේ නිදහස් පක්ෂයෙන් ජනාධිපති අපේක්ෂකයකු ඉදිරිපත් කිරීම හෝ දැනට ජනතා හිතවාදී ලෙස ගොඩනඟා ඇති සමගි ජන බලවේගය සමග සන්ධානගත වීම සුදුසු බවයි මේ වනවිට මෛත්රි පාර්ශ්වය නියෝජනය කරමින් ජනාධිපති අපේක්ෂකයකු ලෙස ඉදිරිපත්ව සිටින විජයදාස රාජපක්ෂ මහතාට සහයෝගය ලබා දිය යුතුය යන ස්ථාවරයේ හිටියේ ඉතා සුළු පිරිසක් බව එම පක්ෂයේ අභ්යන්තර ආරංචි මාර්ග සඳහන් කරයි ජනාධිපති අපේක්ෂක විජයදාස රාජපක්ෂ මහතා මේ වනවිටත් තමා ගොඩනඟන සන්ධානය හෝ ජනාධිපතිවරණ වැඩපිළිවෙළ පිළිබඳව සංවිධායකවරුන් දැනුවත් කර නොමැති බව එම සංවිධායකවරුන් ඉහළ දේශපාලන අධිකාරියට දැනුම් දී ඇත මේ පිළිබඳව ශ්රී ලංකා නිදහස් පක්ෂයේ මහලේකම් දයාසිරි ජයසේකර මහතාගෙන් කළ විමසුමකදී ඔහු සඳහන් කළේ තමාට ද සංවිධායකවරුන් මේ බව දැනුම් දී ඇති බවත් පක්ෂයේ අනෙක් ඉහළ නායකයන් සමග සාකච්ඡා කර පක්ෂයට අවාසි නොවන සුදුසු ජනතා හිතවාදී සන්ධානයකට සහයෝගය දීම පිළිබඳව සාකච්ඡා කරන බවත්ය ඒ සම්බන්ධව තීරණයක් ගැනීමට දස දෙනකුගෙන් සමන්විත කමිටුවක් පත්කර තිබෙන බවද හෙතෙම වැඩිදුරටත් සඳහන් කළේයඅරුණ බෝගහවත්ත